એક તરફ ઘૂઘવતો અરબી સમુદ્ર  ઉછળતા મોજાનો પ્રચંડ અવાજ અને બાજુમાં જ દેશના બાર જ્યોર્તિલિંગ પૈકીના પ્રથમ જ્યોર્તિલિંગ ભગવાન સોમનાથ મહાદેવ બિરાજમાન અને અવિરત ભાવિકોના જયસોમનાથના ગગનભેદી  નાદો આ અલોકિક વાતાવરણ તો પ્રભાસપાટણ સોમનાથમાં બારેમાસ રહે છે પરંતુ શિવ આરાધનાના પવિત્ર શ્રાવણ માસની વાત કરી એ તો હરિહરની આ પોરાણિક ભૂમિ જાણે શિવમય બની જાય છે અને બસ અહીં આવનાર ભાવિકોમાં એક જ ભક્તિભર્યો જુસ્સો દેખાય છે કે કયારે સોમનાથને શીશ નમાવવું અને મંદિર સમીપ જાતજાતના ભાતભાતના ભાવિકોના પ્રવાહ વચ્ચે આ શિવાલય આસપાસ મનખા મેળા જેવું ભવ્ય વાતાવરણ સર્જાય છે અને એ શ્રાવણ માસ માં તો ખાસ અને ત્યારે ચોક્કસ એ શિવભજન યાદ આવે શિવ ભજો જીવ દિનરાત